Jan Hejčl

Prof. ThDr. Jan Nepomuk Hejčl (* 15. máj 1868, ŽamberkMatričný záznam o narodení a krste† 5. február 1935, Olomouc) bol rímskokatolícky teológ, kňaz, starozákonný biblista, spisovateľ, cestovateľ, prekladateľ Biblie a vysokoškolský pedagóg.

 Život 
Hejčl vyrastal v Žamberku v rodine Václava a Anny Hejčlových, spoločne so sestrami Máriou Alžbetou (1871) a Annou Žofiou (1874). Po štúdiu na gymnáziu v Hradci Králové vstúpil do kňazského seminára. Po vysvätení na kňaza pôsobil ako kaplán v Čermnej. V štúdiu pokračoval vo Viedni, kde získal doktorát teológie; orientalistiku študoval v Berlíne a Mníchove. Začiatkom 20. storočia podnikol študijnú cestu po Palestíne, Sýrii a Egypte. Po návrate sa stal profesorom všeobecnej pedagogiky a biblického štúdia Starého zákona v diecéznom seminári v Hradci Králové. Od roku 1909 bol profesorom a v rokoch 1914-1916 potom dekanom Teologickej fakulty v Olomouci. V rokoch 1917-1925 vydal v troch zväzkoch svoj nový preklad Starého zákona z latinskej Vulgáty, ale s ohľadom na pôvodné hebrejské texty. Upravil tiež preklad Nového zákona J. L. Sýkoru a okrem toho publikoval štúdie a popularizačné články v Časopise katolíckeho duchovenstva. Predmetom jeho záujmu bola biblistika, liturgika, a orientalistika, spolupracoval tiež na príprave Českého slovníka bohovědného (1912-1932).

 Dielo 
 Do města Davidova (1909) 
 Ke svatyni kannanejské (1911) 
 Bible česká, knihy Starého zákona (1917–1925)
 Od Květné neděla do Bílé soboty. Olomouc 1928
 Do Soluně a do Galatie. Preklad a výklad. Olomouc 1933
 Dvakrát do Korinta. Preklad a výklad. Olomouc 1934 
 Nový zákon. Preklad J. L. Sýkoru upravil J. Hejčl. Praha 1946

 Referencie 

 Literatúra 



 Externé odkazy 
 Jan Hejčl v databáze Národní knihovny ČR
 www.senftenberg.cz
 iEncyklopedie: Hejčl Jan
 Jan Hejčl na stránkach Centra dejín českej teológie KTF UK 

Kategória:Českí teológovia
Kategória:Katolícki teológovia
Kategória:Českí rímskokatolícki kňazi
Kategória:Dekani Cyrilometodejskej teologickej fakulty Univerzity Palackého v Olomouci
Kategória:Vyučujúci na Cyrilometodskej teologickej fakulte Univerzity Palackého v Olomouci
Kategória:Českí prekladatelia
Kategória:Českí univerzitní profesori
Kategória:Osobnosti zo Žamberku
Kategória:Českí biblisti